burgasdotpro/wikipedia huggingface dataset:
Tupá Malenica

Tupá Malenica () je dolomitový vrch Strážovských vrchov. Leží nad obcou Dolný Lieskov, približne južne od Považskej Bystrice.
Poloha.
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na území Trenčianskeho kraja, v okrese Považská Bystrica a zasahuje na katastrálne územie obce Dolný Lieskov. Tupá Malenica leží na severnom okraji pohoria a je súčasťou CHKO Strážovské vrchy.
Opis.
Vrch je súčasťou mohutného masívu Ostrej Malenice, ktorý práve Tupá Malenica na severovýchode zakončuje. Ako napovedá názov, vrchol je pomerne plochý. Juhozápadne susedí Ostrá Malenica (), južne je sedlom oddelený vrch Svinské chlievy (), východným susedom je Stráž () a severne ležia Prielohy (). Vrch patrí do povodia Váhu a celý jeho masív odvodňujú prítoky riečky Pružinka. Východným úpätím preteká hlbokým údolím Strážovský potok, popri ktorom vedie i turistický chodník z Tŕstia. Najbližšími sídlami sú severne situovaná obec Dolný Lieskov a jej miestna časť Tŕstie, východne sa nachádza Pružina a južným smerom Mojtín.
Výhľady.
Tupá Malenica je pokrytá lesným porastom, ktorý umožňuje len značne obmedzené výhľady. Juhovýchodným a južným smerom vidieť okolité vrchy Strážovských vrchov, západne vidieť Biele Karpaty a Javorníky, severným smerom Súľovské vrchy a východným pri vhodných podmienkach Malú Fatru.
Prístup.
Na vrchol nevedie značená trasa, preto prístup je možný lesnými chodníkmi z okolitých sídiel. Východným úpätím vedie zelená značka z Tŕstia na rázc. Riedka, s napojením na modrú značku z Mojtína.
Malta (Korutánsko)

Malta je obec v Rakúsku v spolkovej krajine Korutánsko v okrese Spittal an der Drau. V katastrálnom území obce sa nachádza priehrada Kölnbrein, najvyššia priehrada v krajine a jedna z najväčších klenutých priehrad v Európe.
Žije tu obyvateľov ().
Malta (rozlišovacia stránka)

Malta môže byť:
Mühldorf (Korutánsko)

Mühldorf je obec v Rakúsku v spolkovej krajine Korutánsko v okrese Spittal an der Drau.
Žije tu obyvateľov ().
Holásky

Holásky je katastrálne územie, jedno zo štyridsaťosem katastrálnych území štatutárneho mesta Brna a do 1. júla 1960 samostatná obec. Má rozlohu 182,75 ha, je tu evidovaných 22 ulíc a 470 adries. Celé katastrálne územie je súčasťou mestskej časti Brno-Tuřany.
1. slovenská národná hokejová liga 1987/1988

1. slovenská národná hokejová liga 1987/1988 bola dvadsaťpiatou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Plastika Nitra, ktoré skončilo na konečnom 1. mieste v základnej časti, ale v kvalifikácii si postup do najvyššej súťaže nevybojovalo. Vypadlo družstvo Gumárne 1. mája Púchov. Nováčikom pre nasledujúcu sezónu sa stalo družstvo Slávia Ekonóm Bratislava.
Bihár (štát)

Bihár (hind."बिहार" - Bihár, urd."بہار", po anglicky "Bihar") je indický štát na východe Indie. Rozlohou 99 200 km² sa zaraďuje na 12. miesto a počtom obyvateľov 82 998 509 na 3. miesto v Indii. Leží medzi Západným Bengálskom na východe a Uttarpradéš na západe. Na severe susedí s Nepálom a na juhu so štátom Džhárkhand. Cez Bihár preteká zo západu na východ rieka Ganga a stredom ho rozdeľuje na dve časti.
Staroveký Bihár sa skladal z častí Anga (východ), Vidéha (sever), Magadha (juh) and Vaišálí (sever). V tomto období bol Hihár centrom moci, vzdelania a kultúry starovekej Indie. Z Magadhy vznikla prvá indická veľká ríša Maurjovská ríša a rovnako aj jedno z najrozšírenejších náboženstiev budhizmus. Maurjovská ríša zjednotila veľkú časť Južnej Ázie do centrálnej moci a hlavné mesto Patna bolo dôležitým centrom Indickej civilizácie.
V súčasnosti Bihár hospodársky zaostáva za ostatnými štátmi Indie
Arunáčalpradéš

Arunáčalpradéš (hind."अरुणाचल प्रदेश" - Arunáčal pradéš; po anglicky "Arunachal Pradesh") je indický štát na severovýchode Indie. Na juhu susedí s Ásamom a Nágskom, na juhovýchode zdieľa hranice s Mjanmarskom, na severozápade s Bhutánom a s Tibetom na severe. Hranicu s Čínou tvorí tzv. McMahonova línia z roku 1914, ktorú Čína ale neuznáva a nárokuje si časť územia Arunáčalpradéš ako súčasť Tibetu.
Arunáčalpradéš v sanskrite znamená „krajina hôr osvetlených úsvitom“. Je to najvýchodnejšie územie Indie. Väčšina obyvateľstva má tibetsko-barmský pôvod.
Hlaváček

Hlaváček je priezvisko, pozri Hlaváček (priezvisko), napr.:
Ásam

Ásam alebo Ásám alebo Asam (zastarano aj "Assam"; hind. आसाम - Ásám alebo असम - Asam; po ásamsky অসম - "Asam", po bengálsky আসাম - Ásám, po anglicky "As(s)am") je indický štát na severovýchode krajiny. Nachádza sa na juhu východných Himalájí v údolí rieky Brahmaputra. Ándhrapradéš je obklopený ďalšími štátmi Arunáčalpradéš, Nágsko, Manípur, Mizorám, Tripura a Meghálaj. Tieto východné štáty nazývané "sedem sesterských štátov" sú s Indiou prepojené Západným Bengálskom a koridorom Šiligurí nazývaný aj „"kurací krk"“. Tento Indický štát zdieľa svoje hranice aj s Bhutánom a Bangladéšom.
Hlavné mesto je Dispur, ktoré sa nachádza na periférií najväčšieho mesta Guváhátí. Chránené územia v Ásame zabezpečujú ochranu ohrozeným druhom ako nosorožec indický, tiger a slon ázijský. Národné parky Kazironga a Manas sa stali súčasťou Svetového dedičstva UNESCO. Táto krajina s vysokým počtom zrážok, je obdarená bujnou vegetáciou a veľkou riekou Brahmaputra, jej početnými prítokmi a mŕtvymi ramenami. 
Ásam sa stal súčasťou Indie v roku 1826, počas britskej okupácie. Asám je preslávený pre miestny druh čaju a bavlny, zásob ropy a bohatej prírodnej biodiverzity.
Čhattísgarh

Čhattísgarh (normovaný názov) (hind. छत्तीसगढ़ - čhattísgarh; po anglicky "Chhattisgarh") je indický štát v centrálnom vnútrozemí krajiny. Vznikol 1. novembra 2000, keď šestnásť juhovýchodných okresov Madhjapradéšu, kde prevládal čhattísgarhský jazyk získalo štátnosť.
Čhattísgarh hraničí so štátmi Madhjapradéš na severozápade, Maháraštra na západe, Ándhrapradéš na juhu, Urísa na východe, Džhárkhand na severovýchode a Uttarpradéš na severe. Čhattísgarhčina je východný dialekt hindčiny a spolu s ňou je oficiálnym jazykom štátu. Viac ako tri milióny obyvateľstva používa jazyk sambalpuri a niektoré kmene používajú drávidské jazyky.
Čhattísgarh je prevažne vidiecka krajina a iba 20 % obyvateľstva žije v mestských oblastiach.
Gudžarát

Gudžarát (po gudžarátsky ગુજરાત - "Gudžarát", hind. गुजरात - "Gudžarát", po anglicky "Gujarat") je jeden zo štyroch južných štátov Indie. 
Hlavným mestom je Gándhínagar a najväčším je Ahmadábád. V štáte sa nachádzajú hlavné miesta starovekej Harappskej kultúry ako Lóthal a Dhólávírá. Gudžarát mal dôležité miesto v indickom hospodárstve. Nachádzajú sa tu významné prístavy, ktoré podporujú štatút štátu ako centrum hospodárstva a obchodu. Práve staroveký Lóthal je označovaný ako prvý prístav na svete, datovaný 2400 pred Kr. Aj v súčasnosti má Gudžarát jednu z najrýchlejšie rastúcich ekonomík v Indii.
Na severozápade susedí s pakistanskou provinciou Sindh, na severu s Radžastanom, na východe s Madhjapradéšom a na juhu s Maháraštrou. Susedí aj s drobnými federálne spravovanými územiami Dádra a Nagar Havelí a Daman a Diú. Gudžarát vznikol v roku 1960, keď sa rozdelil štát Bombaj (počas britskej vlády tzv. Bombajské prezidentstvo) podľa jazykových hľadísk na štáty Gudžarát a Maháraštra.
Oldo Hlaváček

Oldo Hlaváček (* 26. január 1934, Bratislava) je slovenský herec, zabávač, scenárista a moderátor. Jeho syn je herec, zabávač, režisér, dramaturg a moderátor Ivo Hlaváček.
Životopis.
Prvýkrát vystupoval v divadelnom predstavení v prvom ročníku základnej školy v školskej hre "Chrobáci", kde hral Ferda Mravca na kolobežke. Vyštudoval Vysokú školu múzických umení v Bratislave. Počas prezenčnej vojenskej služby pripravoval Ivan Krajíček zábavný program, do ktorého potreboval scenár. Dostal tip na Olda Hlaváčka, ktorý bol v tom čase na prezenčnej vojenskej službe v Mikulove. Ivan odcestoval za Oldom a ten mu napísal scenár programu. Spolupráca prerástla do divadelnej a kabaretnej dvojice – Krajíček – Hlaváček. Neskôr táto komediálna dvojica vystupovala v kabaretoch, v rozhlase aj v televízii. Ich najznámejším spoločným programom bol Hostinec pod gaštanom, kde vytvorili postavy dvoch gazdov. Od roku 1971 tiež najprv spolu moderovali súťažno-zábavnú reláciu Vtipnejší vyhráva, ktorá bola vysielaná až do roku 1987"." Spolu vystupovali viac ako tridsať rokov. V roku 1957 bol uväznený na jeden rok za poburovanie proti republike. Medzi rokmi 1958 až 1961 vystupoval Hlaváček v divadelných hrách v Divadle Jonáša Záborského v Prešove. Roku 1963 sa stal členom Činohry SND. Na doskách SND svoju hereckú kariéru aj ukončil.
Osobný život.
S manželkou Boženou má dvoch synov Olda a Iva.
Ocenenia.
Roku 2004 hercovi udelil prezident SR Rudolf Schuster vyznamenanie Kríž prezidenta Slovenskej republiky II. stupňa.
Harijána

Harijána (zastarano aj "Hariana"; hind."हरियाणा" - Harijáná, Pandž. "ਹਰਿਆਣਾ" - Hariáná) je indický štát na severe krajiny. Hlavným mestom je Čandígarh, ktoré je zároveň zväzové teritórium a hlavné mesto ďalšieho štátu Pandžáb. Najväčším mestom je Farídábád. V minulosti bolo toto územie súčasťou kráľovstva Kuru.
Má spoločné hranice so štátmi Pandžáb na severe a Radžastan na západe a juhu. Rieka Jamuna určuje východné hranice so štátmi Uttarpradéš a Uttaránčal. Rieka obteká z troch strán aj hlavné mesto Indie Dillí, ktoré tvorí samostatnú administratívnu jednotku Teritórium hlavného mesta v území štátu Harijána.
Harijána kolískou zrodu harappskej kultúry a védskej civilizácie. Harijána bola počas Britskej Indie spravovaná ako súčasť provincie Pandžáb. V roku 1966 bola rozdelená podľa jazykov ako 17. indický štát. Táto úrodná krajina patrí v súčasnosti medzi najväčších producentov obilia a mlieka v krajine.
Bengoro

Bengoro je debutový sólový štúdiový album slovenského repera Rytmusa. Vydalo ho hudobné vydavateľstvo Tvoj Tatko Records v roku 2006. Predalo sa z neho viac ako 15-tisíc kusov. V roku 2008 vyšla reedícia s bonusovým trackom „Žena potrebuje cit“.
Výroba albumu.
Rytmus (Patrik Vrbovský) – rap, texty
Himáčalpradéš

Himáčalpradéš (hind."हिमाचल प्रदेश" - Himáčal pradéš, angl. "Himachal Pradesh") je indický štát na severe krajiny. 
Susedí so štátmi Džammú a Kašmír na severe, Pandžáb a západe a juhozápade, Harijána a Uttarpradéš na juhu, Uttaránčal na juhovýchode a autonómnou oblasťou Tibet na východe. Krajina je situovaná v západných Himalájach a doslovný preklad Himáčalpradéš znamená „krajina zasnežených hôr“. Nadmorská výška sa pohybuje v rozmedzí 350 m - 6 000 m. Krajinu tvoria z 67% lesné plochy, z ktorých približne 90% je chránených. Nachádzajú sa tu dva národné parky.
Ekonomika v tejto oblasti je závislá od troch hlavných zdrojov: výroba elektrickej energie - hydroelektrárne, turizmus a poľnohospodárstvo.
Nakŕmte prežratých

Nakŕmte prežratých je štvrtý štúdiový album slovenskej punkovej skupiny Davová Psychóza. Vyšiel v roku 2004. Je to jediný album, na ktorom na basu hral Hulo a na bicie Cibi.
Džammú a Kašmír

Džammú a Kašmír (anglicky "Jammu and Kashmir"; hindsky जम्मू और कश्मीर - "Džammú ór Kašmír"; urdsky جموں و کشمیر, - "Džammún va Kašmír"; kašmírsky جۄم تٕ کٔشېر/ जॅम तु' क'शीर - "Džọm tụ Kạšír") bol do roku 2019 jeden zo štátov Indie. Nachádzal sa prevažne v Himalájach. Hraničil so štátmi Himáčalpradéš a Pandžáb na juhu, s Čínou na severe a východe a s pakinstanskými územiami Ázád Kašmír a Gilgit Baltistán na západe a severozápade. V roku 2019 bol zrušený a nahradili ho dve zväzové teritóriá: na juhu zväzové teritórium Džammú a Kašmír a na severe zväzové teritórium Ladákh.
V dávnejšej minulosti bolo toto územie súčasťou historického štátu Džammú a Kašmír, preto si indický štát Džammú a Kašmír nárokovali aj krajiny Čína, India a Pakistan. Džammú a Kašmír bol v Pakistane označovaný ako Indiou okupovaný Kašmír.
Džammú a Kašmír sa skladal z troch častí: Džammú, Kašmírska kotlina a Ladákh. V Džammú sa nachádza veľké množstvo svätýň, do ktorých putujú hinduisti a moslimovia. Kašmírska kotlina hornatá krajina, rovnako ako Ladákh, nazývaný „malý Tibet“ pre svoju budhistickú kultúru.
Územie známe ako Džammú a Kašmír vzniklo v čase, keď sem v roku 1586 vtrhli Mughali pod vedením Akbara. Jeho vojská porazili Turkov a následne založili mesto Džammú.
Džhárkhand

Džhárkhand (normovaný názov) (po hindsky झारखंड - džhárkhand; po anglicky "Jharkhand") je indický štát na východe krajiny. Vznikol 15. novembra 2000 odčlenením južnej časti štátu Bihár. Spoločné hranice zdieľa so štátom Bihár na severe, Uttarpradéš a Čhattísgarh na západe, Urísa na juhu a so Západným Bengálskom na východe.
Hlavné mesto je priemyselné centrum Ráňčí a najväčším je Džamšédpur.
Madhjapradéš

Madhjapradéš (hindsky मध्य प्रदेश) je indický štát nachádzajúci sa v strede krajiny. Do 1. novembra 2000, keď bol odlúčený štát Čatísgarh, bol Madhjapradéš rozlohou najväčší štát v Indii. Úradným jazykom štátu, a rodným jazykom viac ako 87% obyvateľov je Hindčina. Susedí so štátmi Uttarpradéš, Čatísgarh, Maháraštra, Gudžarát a Radžastan.
Back to Basics Tour

The Back to Basics Tour bolo tretie koncertné turné americkej speváčky Christiny Aguilery. Turné odštartovala pár mesiacov po vydaní svojho tretieho štúdiového albumu "Back to Basics" v auguste 2006.
Zlyhanie pečene

Zlyhanie pečene je neschopnosť pečene plniť svoje bežné syntetické a metabolické funkcie ako súčasť normálnej fyziológie. Rozlišujú sa dve formy:
Stripped World Tour

The Stripped World Tour je druhým koncertným turné americkej speváčky Christiny Aguilery. V Spojených štátoch amerických odohrala vystúpenia po boku Justina Timberlaka počas Justified/Stripped Tour. Turné odšatrovalo pár mesiacov po vydaní druhého štúdiového albumu "Stripped".
Euklidov algoritmus

Euklidov algoritmus je v teórii čísel algoritmus na určenie najväčšieho spoločného deliteľa dvoch prirodzených čísel. Je pomenovaný podľa starogréckeho matematika Euklida, ktorý ho opísal v siedmej a desiatej knihe svojich "Základov".
Algoritmus.
Euklidov algoritmus využíva nasledujúcu skutočnosť: ak "a" je najväčším spoločným deliteľom (označovaný aj NSD("u","v") alebo GCD("u","v")) čísel "u,v", potom je aj najväčším spoločným deliteľom čísel "v,u-qv" pre ľubovoľné "q". Tvrdenie možno dokázať nasledujúcim spôsobom. Keďže je "a" najväčší spoločný deliteľ čísel "u,v", musí platiť formula_1 a formula_2, kde "a" je najväčšie takéto číslo. Potom zrejme
čo znamená, že "a" je spoločným deliteľom čísel "v,u-qv" pre ľubovoľné "q". Zostáva dokázať, že žiadny väčší spoločný deliteľ neexistuje. Sporom. Nech "b &gt; a" je spoločný deliteľ "v,u-qv". Potom platí "v = kb" a "u-qv = lb". Z toho ale
čo znamená že "b" je spoločným deliteľom "u,v", a keďže "b &gt; a", nemôže byť "a" najväčším spoločným deliteľom "u,v", čo je spor s predpokladom.
Špeciálnym prípadom práve dokázaného tvrdenia je tvrdenie: ak "a" je najväčším spoločným deliteľom "u,v", kde formula_5, potom je aj najväčším spoločným deliteľom čísel "v" a formula_6.
Euklidov algoritmus možno opísať nasledovne:
Vstup: prirodzené čísla "u", "v", formula_5.
Výstup: Najväčší spoločný deliteľ čísel "u","v".
Procedúra:
Podľa dokázaného tvrdenia nevráti Euklidov algoritmus nikdy zlú hodnotu. Navyše, pri každom rekurzívnom volaní sa zmenší hodnota aspoň jedného vstupu, pričom obe zotrvávajú nezáporné. To znamená, že Euklidov algoritmus sa na každom vstupe zastaví, pričom jeho výstupom je naozaj najväčší spoločný deliteľ čísel "u","v".
Pseudokód.
Pseudokód pre rekurzívnu implementáciu Euklidovho algoritmu môže byť nasledovný:
 function gcd(u, v)
 if v = 0
 return u
 else
 return gcd(v, u mod v).
Pre iteratívnu verziu možno napísať nasledujúci pseudokód
 function gcd(u, v)
 while v ≠ 0
 t := v
 v := u mod v
 u := t
 return u.
Christina Aguilera (album)

Christina Aguilera je debutový album americkej speváčky Christiny Aguilery. Album vyšiel 24. augusta 1999 v Spojených štátoch. Titulnou piesňou je „Genie in a Bottle“, ktorá sa ihneď stala hitom. Druhým singlom z albumu je pieseň „What a Girl Wants“, tretím pieseň „I Turn to You“, štvrtým „Come On Over Baby (All I Want Is You)“. Pieseň „Genie in a Bottle“ sa držala na popredných miestach svetových hitparád niekoľko mesiacov a stala sa najhranejšou piesňou v histórii. Christina si týmto albumom zabezpečila nomináciu na Cenu Grammy pre najlepšieho nováčika roku 2000. Vyhrala a porazila najväčšiu favoritku, speváčku Britney Spears. Billboard Magazine označil album "Christina Aguilera" ako 23 najlepší album dekády v hitparáde Top 200 album of Decade.
Zoznam piesni.
46:21
OpenSSH

OpenSSH (OpenBSD Secure Shell) je súbor programov, ktoré umožňujú šifrovanú komunikáciu po sieti pomocou SSH protokolu. OpenSSH zašifruje celú komunikáciu (vrátane hesiel), čím efektívne zamedzí odpočúvaniu, presmerovaniu komunikácie a ďalším útokom. Navyše OpenSSH poskytuje bezpečný tunel a niekoľko metód pre autentifikáciu.
História.
Sadu nástrojov OpenSSH vytvorili vývojári operačného systému OpenBSD. Softvér bol vyvinutý v krajinách, ktoré umožňujú export šifrovania a umožňujú jeho voľné použitie a opätovné použitie kýmkoľvek podľa licencie BSD.
Nástroje OpenSSH vyvíjajú dva tímy. Jeden tím vyvíja verziu čisto pre operačný systém OpenBSD, pričom sa zameriava na vytváranie zdrojového kódu, ktorý bude čo najčistejší, najjednoduchší a najbezpečnejší. Je to preto, že kód v ktorom sa nenachádzajú časti pridané kvôli prenositeľnosti sa jednoduchšie spravuje a kontroluje. Druhý tím za pomoci čistého kódu vytvára prenositeľnú verziu, ktorú je možné spustiť na rôznych operačných systémoch – ide o tzv. -p vydanie, napr. "OpenSSH 5.5p1". 
Štruktúra.
OpenSSH pozostáva z nasledujúcich nástrojov:
Kľúčové vlastnosti.
Toto je zoznam kľúčových vlastností OpenSSH:
Mi Reflejo

Mi Reflejo je jediným albumom Christiny Aguilery, vydaný v španielskom jazyku. Album obsahuje piesne z albumu "Christina Aguilera" v španielskej verzii, ako aj niekoľko nových skladieb. Album vyhral v roku 2001 cenu na Latin Grammy Awards v kategórii "Najlepší ženský popový album".
Zoznam skladieb.
42:32
56:10
Maháraštra

Maháraštra alebo Maháráštra (po maráthsky - महाराष्ट्र) je indický štát nachádzajúci sa v západnej časti krajiny. Počtom obyvateľov je druhý a rozlohou tretí najväčší štát v Indii. Zároveň je najbohatším štátom federatívnej Indie, v rokoch 2005-2006 mal štát podiel 15% na celkovom vývoze krajiny a 12% na HDP.
Hranice štátu Maháraštra sú na západe tvorené Arabským morom, na severozápade sú hranice spoločné so štátom Gudžarát a zväzovým teritóriom Dádra a Nagar Havelí. Severovýchodne susedí so štátom Madhjapradéš, východne Čhattísgarh, Karnátaka na juhu, Ándhrapradéš na juhovýchode a Goa na juhozápade. Rozlohou 307 713 km² tvorí 9,84% celkovej rozlohy Indie. Hlavným mestom štátu je Bombaj, najväčšie mesto v Indii a finančné centrum štátu.
Dyadický zlomok

Dyadický zlomok je v matematike taký zlomok (racionálne číslo), ktorého menovateľ je mocninou čísla 2, teda ľubovoľný zlomok tvaru formula_1, kde "a" je celé číslo a "b" je prirodzené číslo.
Súčet, rozdiel a súčin dyadických zlomkov sú tiež dyadické zlomky.
Mbulaeni Mulaudzi

 
 
 
 
 
 
Mbulaeni Mulaudzi (* 8. september 1980, Muduluni, Južná Afrika – † 24. október 2014) bol juhoafrický atlét, ktorý sa venoval behom na 800 metrov a 1500 metrov. Zomrel pri autonehode.
Vrcholové podujatia.
Atény 2008.
Dňa 28. augusta získal na letných olympijských hrách 2004 v Aténach striebornú medailu v behu na 800 m časom 1:44,61 min. Vo finálovom behu bol medzi ním a prvým Rusom J. Borzakovskim rozdiel 16 stotín.
Mafia

Mafia môže byť:
Husovice

Husovice je katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatné mesto. Má rozlohu 132,04 ha, je tu evidovaných 43 ulíc a 1 582 adries. Celé katastrálne územie je súčasťou mestskej časti Brno-sever.
Diskografia Beyoncé

Diskografia americkej speváčky Beyoncé obsahuje 6 štúdiových albumov, 4 koncertné albumy a 3 kompilačné albumy, 5 EP, 1 soundtrack, 1 mixtape, 2 karaoke albumy a 65 singlov.
Albumy.
V tabuľkách sú skratky štátov označené ako:
Majstrovstvá sveta v atletike 2009 – Beh na 200 m žien

Beh na 200 metrov žien bola jedna z 23 ženských disciplín na Majstrovstvách sveta 2009 v Berlíne. Súťažilo sa na Olympijskom štadióne v dňoch 19., 20. a 21. augusta.
Externé odkazy.
Výsledky na oficiálnom webe MS
Diskografia Christiny Aguilerovej

Komplentná diskografia americkej speváčky a skladateľky Christiny Aguilery.
My Kind of Christmas

My Kind of Christmas je vianočný album americkej speváčky Christiny Aguilery vydaný v roku 2000. Nahrávala ho v čase, keď bol vydaný španielsky album Mi Reflejo. 
Pieseň „The Christmas Song“ Christina nahrala počas natáčania svojho prvého štúdiového albumu. 
Album sa stal platinovým v Spojených štátoch a celosvetovo sa predalo viac ako 3 milióny kópií albumu.
Zoznam piesni.
45:38
Stripped

Stripped je druhým štúdiovým albumom americkej speváčky Christiny Aguilery vydaný v roku 2002.
1. slovenská národná hokejová liga 1988/1989

1. slovenská národná hokejová liga 1988/1989 bola dvadsaťšiestou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Partizán Liptovský Mikuláš, ktoré skončilo na konečnom 1. mieste v základnej časti, ale v kvalifikácii si postup do najvyššej súťaže nevybojovalo rovnako ako ani druhá Plastika Nitra. Vypadli družstvá ZŤS Martin a ZVL Skalica. Nováčikom pre nasledujúcu sezónu sa stalo družstvo Štart Spišská Nová Ves a z 1. ligy vypadávajúci Slovan Bratislava .
Su-tchung ta-čchiao

Su-tchung ta-čchiao alebo Most Su-tchung (čínsky: 苏通大桥 - pchin-jin: Sū tōng dàqiáo; angl. Sutong Bridge) je cestný zavesený most, ktorý prekonáva čínsku rieku Jang-c’-ťiang a spája mestá Nan-tchung a Čchang-šu v provincii Ťiang-su.
Most je zavesený most s najdlhším rozpätím (1 088 metrov) na svete. Jeho ostatné zavesené polia tvoria dve s rozpätím a štyri menšie. Most bol v roku 2010 ocenený cenou Outstanding Civil Engineering Achievement award (OCEA), ktorú udeľuje American Society of Civil Engineers.
Dve veže do ktorých sú kotvené nosné laná sú vysoké 306 metrov a druhé najvyššie na svete. Celková dĺžka mosta je 8 088 metrov a šírka oceľovej priehradovej mostovky . Jeho výstavba začala v januári 2003 a bola plánovaná na jún 2007. Most bol odovzdaný do užívania 25. mája 2008 a oficiálne otvorený 30. júna 2008. Celkové rozpočtové náklady na výstavbu predstavovali približne 1,7 miliárd USD.
Po dokončení skrátil cestu zo Šanghaja do Nantchungu o hodinu. Zároveň má pozitívny ekonomický dopad na mesto Nantchung.
Hádej kdo...

Hádej Kdo je druhý štúdiový album pražskej hip-hopovej dvojice Indy &amp; Wich. Vydalo ho štúdio Mad Drum Records/EMI v novembri roku 2006. 
Medzi hosťami na albume sa objavuje väčšina známych mien - Rytmus, Ego, Wladimir 518, Orion, LA4, Idea, H16, Vec. Za prvý mesiac sa album dostal v hitparáde IFPI na #30 s predajom 5000 kusov a taktiež singel „8 Promile“ s hosťujúcim Orionom nekompromisne ovláda český hip-hopový toplist rádia Wave.
Untouchable

Untouchable(s) alebo The Untouchable(s) môže byť:
Trubicový zásobník

Trubicové zásobníky sú stredne veľké zásobníky zemného plynu pre vyrovnávanie výkyvov potreby: používajú sa najmä pre pokrytie v denných špičkách odberu, pretože disponujú vysokým výkonom pri odbere a napájaní. Pre ich malý objem (v normálnom prípade menej ako milión metrov kubických) sa hodia pre vyrovnávanie sezónnych výkyvov len podmienečne. 
Trubicové zásobníky zemného plynu patria k povrchovým zásobníkom, hoci sa nachádzajú v hĺbke asi dvoch metrov. Skladajú sa z oceľových trubíc s priemerom až do 1,6 m, ktoré sú uložené paralelne v malej hĺbke a sú poháňané tlakom od 50 do 100 barov. Často sa zriaďujú v areáli priemyselného objektu.
Trubicové zásobníky sú možnosťou pre skladovacie zariadenie v krajinách, kde sa nenachádzajú – ako vo Švajčiarsku alebo okolo aglomeračných centier – vhodné geologické štruktúry pre hĺbkové podzemné zásobníky.
Výkyvy teploty a ochrana pred koróziou.
Položenie pod zemou zmenšuje veľké výkyvy teploty (deň/noc), ktoré vedú vo (vlhkom) prostredí k silnému zrážaniu kondenzačnej vody na kovovom povrchu. Také rozdiely teploty v zásobníku vznikajú tiež zmenou tlaku plynu – najmä pri plnení (komprimácia = ohriatie) alebo vyprázdnení (pri uvoľnení = ochladenie). Trubica sa navyše ešte zvonka chráni „katodicky" pred koróziou. Pritom sa vedľa trubíc zakope „obetovaná anoda“ a spojí sa s kladným pólom rovnosmerného napätia, ale záporný pól sa spojí s trubicami. Tým sa korózia presmeruje na anodu. 
Hospodárska funkcia trubicových zásobníkov.
Najvýznamnejšou funkciou trubicových zásobníkov zemného plynu je dnes obmedzenie špičiek („peak shaving“). Domácnosti spotrebujú ráno a večer viac plynu ako cez deň alebo v noci. V chladných dňoch dochádza k zvlášť vysokej spotrebe v špičke. Pretože sa ale plyn dodáva z výrobných polí v relatívne konštantnom prúde, potrebuje primerané zadržovacie zariadenie, aby reagoval na tieto výkyvy potreby a dal plyn k dispozícii v špičke.
Výkyvy v popyte možno navyše vyrovnávať v podstate s rozličnými zásobníkmi plynu. Pre denné výkyvy sa veľmi dobre hodia malé, flexibílne nádoby ako trubicové zásobníky. Poskytovatelia zásobníkovej služby sú schopní pri použití trubicových zásobníkov dopomocť verejným podnikom a elektrárňam k vyrovnanému odberu plynu a tým znížiť ich náklady na odber plynu.
„Nadbytok odberu zo zákaznickej zmluvy o plnom zásobovaní sa použije v málo vyťažených nočných a poludňajších hodinách k znovu naplneniu zásobníku. Vyťaženie v špičke ráno a večer potom bude kryté plynom zo zásobníku. Týmto vyrovnaním počas dňa podá povrchový zásobník aj napriek svojej malej objemovej kapacite výkon, ktorý je adekvátny oveľa väčšiemu podzemnému zásobníku.“
Zoznam trubicových zásobníkov.
Rakúsko.
Wien Energie Speicher GmbH zriaďuje vo Viedni Leopoldau trubicový zásobník zemného plynu s maximálnym objemom a využiteľným objemom . Tlak zásobníku je 45 barov, výstupný tlak 4 bary, výkon odberu /h.
Demo (Davová Psychóza)

Demo je demonahrávka punkovej skupiny Davová Psychóza, vydaná v roku 1989. Bolo nahraté v Opusáckom štúdiu, oficiálne nikdy nevyšlo a bolo šírené súkromne na kazete . Väčšina skladieb z dema sa v roku 1991 objavila na debute Antropofóbia.
Na rozdiel od neskorších počinov nie je spev na tejto nahrávke až tak agresívny.
Dual Shock

Dual Shock je dvojalbum slovenského hip-hopového dua Moja reč. Bol vydaný dňa 17. februára 2009.
Modulárna aritmetika

Modulárna aritmetika je v matematike aritmetika na konečnej množine prirodzených čísel
v ktorej pre formula_2 je formula_3 definované rovnako, ako v klasickej aritmetike a pre formula_4 platí formula_5. To znamená, že formula_6 v modulárnej aritmetike nad formula_7 je to isté ako formula_8 v klasickej aritmetike.
Prvok formula_9 je možné reprezentovať ako triedu ekvivalencie obsahujúcu všetky čísla, ktorých zvyšok po delení "n" je práve "k".
Modulárnu aritmetiku uviedol Carl Friedrich Gauss v svojej knihe Disquisitiones Arithmeticae publikovanej v roku 1801.
Príklad.
Iné príklady:
 1 MOD 4 = 1;
 2 MOD 4 = 2;
 3 MOD 4 = 3;
 4 MOD 4 = 0; //Začne modulo cyklus
 5 MOD 4 = 1;
 6 MOD 4 = 2;
Claude Chevalley

Claude Chevalley (* 11. február 1909, Johannesburg, Južná Afrika - † 28. jún 1984, Paríž, Francúzsko) bol francúzsky matematik. Je známy vďaka práci v teórii čísel, teórii grúp, lineárnej algebre či algebraickej geometrii. Bol zakladajúcim členom skupiny Nicolas Bourbaki.
Čierny vrch (1 068,4 m n. m.)

Čierny vrch () je vrch Strážovských vrchov. Leží nad obcou Čičmany, približne južne od Považskej Bystrice.
Poloha.
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na rozhraní Žilinského a Trenčianskeho kraja, na hranici okresov Žilina a Považská Bystrica. Hrebeňom vedie tiež hranica katastrálnych území obcí Čičmany a Pružina. Je súčasťou CHKO Strážovské vrchy.
Opis.
Čierny vrch je súčasťou hrebeňa, vedúceho zo Strážova severovýchodným smerom cez Hrubú Kečku až na Srniak. Južne susedí Kudľajov vrch (), juhozápadne Strážov (), severozápadne Sokolie (), severovýchodne Hrubá Kečka () a východne vrch Kozol (). Juhovýchodné svahy masívu odvodňujú prítoky Rajčanky, zo severozápadných voda odteká Strážovským potokom do rieky Pružinka a Váhu. Najbližšími sídlami sú východne ležiace Čičmany, západne položený Zliechov a severne situovaná osada Predhorie, patriaca do Pružiny. Vrcholom prechádza značený chodník z Pružiny na Strážov. 
Výhľady.
Súvislý porast vrcholu i celého hrebeňa neumožňuje ucelenejší výhľad a pozorovať okolie je tak možné iba z mála lokalít. Horizontu dominujú okolité vrchy pohoria, najmä susedný Strážov, Hrubá Kečka, Magura či Sokolie. Severovýchodným smerom dominuje Kľak a Reváň, ktoré zakončujú hrebeň Lúčanskej Fatry, vidieť možno i Súľovské vrchy, Javorníky, Biele Karpaty, Žiar, Vtáčnik a Kremnické vrchy. Nezriedka je na severnom horizonte vidieť Veľkú Raču, Babiu horu či Lysú horu.
Vojna v Čečensku

Vojna v Čečensku môže byť:
Vápeč

Vápeč () je vrch Strážovských vrchov. Leží nad obcou Horná Poruba, približne juhovýchodne od Ilavy. Jeho vrchol a blízke okolie tvoria rovnomennú národnú prírodnú rezerváciu vyhlásenú v roku 1993 na výmere .
Poloha.
Nachádza sa v strednej časti pohoria, v geomorfologickom podcelku Zliechovská hornatina a časti Strážov. Vrchol leží v Trenčianskom kraji, v okrese Ilava a zasahuje na katastrálne územia obcí Horná Poruba a Košecké Podhradie (osada Kopec). Je súčasťou mohutného masívu Suchej hory a leží na jeho západnom okraji.
Opis.
Vápeč tvorí nezameniteľnú siluetu, vypínajúcu sa nad Porubskou brázdou. Atraktívny cieľ turistov je sedlom spojený so susednou, juhovýchodne situovanou Suchou horou (), južne leží Homôľka (), západne vrch Hoľazne (), severne Mačičie () a východným smerom Čierny vrch () a Hrubá Zliezajňa (). Vrch patrí do povodia Váhu; východné a severné svahy odvodňuje Podhradský potok, západné a južné jeho prítok, Porubský potok. Najbližšími sídlami sú na západnom úpätí položená Horná Poruba a severovýchodne ležiaca osada Kopec, čoby miestna časť obce Košecké Podhradie. Juhozápadne sa nachádza Dolná Poruba a juhovýchodne sú lazy Valaskej Belej. Sedlom Palúch pod vrcholom prechádza trasa Cesty hrdinov SNP.
Geológia.
Vápeč vytvára morfologicky dominantná príkrovová troska hronika. Na svahoch je budovaný hlavne vrchnotriasovými (tzv. hlavnými) dolomitmi. Vrchol tvoria wettersteinské vápence.
Flóra.
Územie predstavuje výraznú vápencovo-dolomitovú bralnatú dominantu Strážovských vrchov s druhovo pestrou flórou a faunou teplomilného až horského charakteru. Celkový charakter lesnej a nelesnej vegetácie je submontánny. Prevládajú lesné spoločenstvá vápencových bučín, v menšej miere sa vyskytujú bukové kvetnaté lesy. Na svahoch vrcholovej a podvrcholovej časti Vápeča sa nachádzajú trávnato-bylinné spoločenstvá, v ktorých majú prevahu druhy teplomilné, podiel horských druhov je menší, sústredený do chladnejších polôh.
Výhľady.
Nesúvislý porast vrcholovej časti s rozsiahlou skalnatou časťou, poloha vrchu a nadmorská výška umožňuje zaujímavé výhľady. Veľmi dobre sú pozorovateľné okolité vrchy pohoria, no pri vhodných podmienkach vidieť Považský Inovec, Biele Karpaty, Javorníky, Súľovské vrchy, časť Malej a Veľkej Fatry, pohorie Vtáčnik, Pohronský Inovec a Tribeč.
Christian Kramp

Christian Kramp (* 8. júl 1760, Štrasburg, Francúzsko - † 13. máj 1826, Štrasburg) bol francúzsky matematik. Vyštudoval medicínu, zaoberal sa však aj chémiou, fyzikou a najmä matematikou. V matematike sa zaoberal najmä faktoriálmi, bol prvý, kto pre faktoriál použil označenie "n!". Zaoberal sa tiež geometriou a publikoval aj dielo o kryštalografii.
Gabriel Cramer

Gabriel Cramer (* 31. júl 1704, Ženeva, Švajčiarsko - † 4. január 1752, Bagnols-sur-Cèze, Gard, Francúzsko) bol švajčiarsky matematik.
Najznámejšia je pravdepodobne jeho práca ohľadom algebraických kriviek, konkrétne jeho článok "Introduction à l'analyse des lignes courbes algébriques" (po slovensky „Úvod do analýzy algebraických kriviek“) publikovaný v roku 1750. V tomto článku opísal aj známe Cramerovo pravidlo na riešenie sústav lineárnych rovníc metódou determinantov. Toto pravidlo však publikoval už Colin Maclaurin v roku 1748.
1. slovenská národná hokejová liga 1989/1990

1. slovenská národná hokejová liga 1989/1990 bola dvadsaťsiedmou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Slovan Bratislava, ktoré skončilo na konečnom 1. mieste v základnej časti, a v kvalifikácii si vybojovalo postup do najvyššej súťaže, rovnako ako druhá Plastika Nitra. Nevypadol nikto. Nováčikmi pre nasledujúcu sezónu sa stali družstvá ZŤS Martin a Sparta Považská Bystrica.
1. slovenská národná hokejová liga 1990/1991

1. slovenská národná hokejová liga 1990/1991 bola dvadsaťôsmou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo ŠKP PS Poprad, ktoré skončilo na konečnom 1. mieste v základnej časti, a vybojovalo si priamy postup do najvyššej súťaže. Vypadlo družstvo Slávia Ekonóm Bratislava. Nováčikmi pre nasledujúcu sezónu sa stali družstvá HK 31 Kežmarok a z 1.ligy vypadávajúce družstvo AC Nitra.
Královo Pole

Královo Pole je katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatné mesto. Má rozlohu 549,73 ha, je tu evidovaných 109 ulíc a 3 954 adries. Celé katastrálne územie je súčasťou mestskej časti Brno-Královo Pole.
Manípur

Manípur (po anglicky a zastarano po slovensky aj "Manipur"; manipúrsky মণিপুর "maṇipur") je indický štát nachádzajúci sa v severovýchodnej časti krajiny. Je ohraničený štátom Nágsko na severe, Mizorám na juhu, Ásam na západe a spoločné medzinárodné hranice tvorí s Mjanmarskom na východe.
Krajina sa rozkladá na troch paralelných pohoriach, ktoré siahajú až na sever a v nadmorskej výške aj 2 500 m. Vzhľadom na nadmorskú výšku je miestne podnebie mierne. 
V období 2. sv. vojny sa tu konali boje medzi Japoncami a spojeneckými silami. Počas existencie Britskej Indie bol Manípur kráľovstvo ("princely state") v provincii Ásam. V roku 1947 zaručila ústava Manípuru demokratickú vládu na čele s maharadžom. V októbri 1949 bol parlament rozpustený a štát sa pridal k Indii. V roku 1956 sa stal úniovým teritóriom a v roku 1972 riadny federálny člen. Od 70. rokov až do súčasnosti prebiehajú snahy niektorých miestnych separatistických skupín o osamostatnenie Manípuru od Indie.
Meghálaj

Meghálaj (iné názvy: Méghálaj, Meghálaja, Meghalaja; po hindsky मेघालय - "Méghálaja"/iný prepis: "Meghálaja") je malý indický štát nachádzajúci sa v severovýchodnej časti krajiny. Krajina hraničí s ďalším federálnym štátom Ásam na severe a tvorí aj medzinárodnú hranicu s Bangladéšom na juhu. 
Hlavným mestom je Šilaung, ktoré je známe ako „Škótsko východu“. Slovo "meghálaja" v sanskrite a ostatných indoárijských jazykoch doslova znamená „"príbytok oblakov"“. Krajina má kopcovitý charakter a geograficky tvorí pás dlhý približne 300 km a 100 km široký. Približne jednu tretinu územia pokrývajú lesy so širokou biodiverzitou. Ekonomika krajiny je preto zameraná najmä na poľnohospodárstvo.
Hold Your Colour

Hold Your Colour je debutový album austrálskej drum and bassovej skupiny Pendulum. Bol vydaný dňa 25. júla 2005 vo Veľkej Británii a celosvetovo dňa 1. augusta 2005. Takisto bola znovu vydaná reedícia dňa 16. júla 2007 vydavateľstvom Breakbeat Kaos. Obal albumu inšpiroval obal singlu „Witchcraft“ vydaného z albumu "Immersion".
Na tomto albume sa podieľali umelci ako Fresh a TC, $pyda a Singing Fats, členovia skupín Freestylers a Halogen, a gitaristi zo skupín Karnivool a Concord Dawn spoločne s Peredurom ap Gwyneddom.
Vydanie.
Bolo vytvorených päť singlov z albumu, vrátane „Slam / Out Here“, prvého singlu skupiny Pendulum, ktorý dosiahol Top 40 v rebríčku UK Singles Chart. Okrem toho, nealbumový singel „Blood Sugar / Axle Grinder“, vydaný dňa 18. júna 2007, bol neskôr pridaný do reedície albumu "Hold Your Colour" kvôli jeho popularite.
LP vydanie bolo vydané ako trojitý 12" vinyl a propagačné LP obsahuje tiež singel „Slam / Out Here“.
Zoznam skladieb.
Reedícia.
V reedícii albumu v roku 2007 boli nahradené piesne „Another Planet“ a „Still Grey“ piesňami „Blood Sugar“ a „Axle Grinder“. Reedícia tiež obsahuje chybné medzery ticha na konci každej skladby, čo spôsobuje stratenie pôvodného zmyslu plynutia.
Mizorám

Mizorám alebo Mizóram (po hindsky मिज़ोरम - "Mizóram") je malý indický štát nachádzajúci sa v severovýchodnej časti krajiny. 
Mizorám je súčasťou regiónu nazvaného "sedem sestier", ktorý združuje štáty vymedzené Bangladéšom. Na severozápade hraničí s federálnym štátom Tripura, na severe Ásamom a Manípurom a medzinárodné hranice tvorí s Bangladéšom a Mjanmarskom. Prístup do oblasti je obmedzený, cudzinci potrebujú špeciálne povolenie na vstup, ktoré vydáva štát, alebo národná vláda.
Väčšinu územia pokrývajú dažďové pralesy. Obyvateľstvo tvoria etnické skupiny Mizó a Lušai, ktoré sa živia najmä pestovaním ryže.
Nágsko

Nágsko (normovaný názov; iné názvy: Nágáland, Nágaland, Nagalénd; po hindsky नागालैंड - "Nágálaind") je malý indický štát nachádzajúci sa v severovýchodnej časti krajiny. Hraničí s federatívnymi štátmi Ásam (na severe), Arunáčalpradéš (na severozápade) a Manípur (na juhu). Medzinárodnú hranicu zdieľa s Mjanmarskom. Hlavným mestom je Kóhíma a najväčším mestom v štáte je Dimapúr.
Medzi najdôležitejšie ekonomické odvetvia krajiny patrí poľnohospodárstvo, ostatné tvorí turizmus, lesníctvo, domáci priemysel a služby s nehnuteľnosťami a poistením. Obyvateľstvo tvoria najmä kmene Nágov, podľa ktorých je Nágsko pomenované.
Urísa

Urísa alebo Urísá (v uríčtine ଓଡ଼ିଶା - "Urīsā") je indický štát nachádzajúci sa v východnom pobreží krajiny v Bengálskom zálive. Urísa hraničí (v smere hodinových ručičiek) so štátmi Ándhrapradéš, Čhattísgarh, Džharkhand a Západné Bengálsko. V minulosti sa na tomto území rozprestierala staroveká oblasť Kalinga.
Happy hardcore

Happy hardcore alebo happycore je hudobný žáner typický veľmi rýchlym tempom (obvykle okolo 150 – 180 BPM), často v spojení so sólovým spevom a sentimentálnymi textami. Tento žáner hudby je úzko spätý s typickým holandským žánrom Gabber. Happy hardcore sa vyvinul z Rave a Breakbeatu v období rokov 1991 – 1993. Najznámejšími predstaviteľmi happy hardcore sú Scott Brown, Darren Styles, Dune, Hixxy, DJ Paul Elstak, DJ Jolly, Party Animals a Charly Lownoise &amp; Mental Theo.
Marcus Tulio Tanaka

Marcus Tulio Tanaka, (* 24. apríl 1981 Palmeira d'Oeste, São Paulo, Brazília) je japonský futbalový obranca, ktorý reprezentoval Japonsko na letných olympijských hrách 2004 v Aténach a na majstrovstvách sveta vo futbale v roku 2010 v Juhoafrickej republike. Za reprezentáciu odohral štyridsaťtri zápasov a strelil 8 gólov.
Externé odkazy.
Marcus Tulio Tanaka na FIFA.com
Ponava

Ponava je katastrálne územie, jedno zo štyridsaťosem katastrálnych území štatutárneho mesta Brna. Celé katastrálne územie je súčasťou mestskej časti Brno-Královo Pole. Má rozlohu 160,01 ha, je tu evidovaných 36 ulíc a 785 adries.
Biely teror (Maďarsko)

Biely teror je označenie pre dejinné udalosti počas a tesne po rozpade Maďarskej republiky rád od roku 1919. V tomto dvojročnom období (19191921) boli organizované represie kontrarevolučných vojakov s cieľom potlačiť komunistickú revolúciu.
Na bielom terore sa zúčastňovali pravicové sily v Maďarsku, zahŕňajúce rôzne paravojenské zoskupenia a iné dobrovoľnícke iniciatívy obyvateľstva. V neposlednom rade aj preskupujúca sa nová národná armáda admirála Miklósa Horthyho. Boľševikov a činiteľov Maďarskej republiky rád, ktorých rozprášila privolaná rumunská armáda, chytali a popravovali.
Polovojenské oddiely sa sústreďovali aj na perzekúciu Židov pod zámienkou, že sú boľševici a pomáhali Bélovi Kunovi. Odhaduje sa, že za 2 roky bolo zavraždených cca 30 000 nevinných ľudí.
Biely teror

Biely teror je označenie násilia, ktoré je vykonávané spiatočníckymi skupinami (najmä konzervatívci alebo monarchisti) ako súčasť kontrarevolúcie. Počas 20. storočia bol tento termín použitý vo viacerých krajinách, kde označoval násilné akcie proti socialistom a komunistom.
Tobias Kamke

Tobias Kamke (* 21. máj 1986, Lübeck, Nemecko) je súčasný nemecký profesionálny tenista. Počas svojej profesionálnej kariéry ešte nevyhral ani jeden turnaj ATP.
Jurská federácia

Jurská federácia bola federalisticko-anarchistická sekcia Prvej internacionály, založená 9. októbra 1870. Z väčšej časti bola umiestnená medzi hodinármi vo pohorí Švajčiarska Jura. Jej najznámejším členom bol James Guillaume. Spolu s ostatnými anarchistickými sekciami bola z Prvej internacionály v roku 1872 vylúčená.
Anarchisti v Jurskej federácii hrali dôležitú úlohu v Kropotkinovom prechode k anarchizmu. V Pamätiach revolucionára Kropotkin píše, že „rovnostárske vzťahy, ktoré som našiel v pohorí Jura, nezávislosť myslenia a prejavu, ktoré som videl, ako sa rozvíjajú medzi pracovníkmi, a ich nesebecká láska boli príčiny, ktoré značne zapôsobili na moje pocity; a keď som sa vracal z hôr po týždni s hodinármi, moje názory na socializmus sa ustálili. Bol som anarchista."
James Guillaume

James Guillaume (* 16. február 1844, Londýn, Spojené kráľovstvo – † 13. november 1916, Londýn) bol anglický anarchokolektivista, vedúci člen Jurskej federácie. Bol priateľ s Bakuninom, pridal sa k nemu v jeho boji proti Marxovi v Prvej internacionále.
In Silico

In Silico je druhý štúdiový album austrálskej drum and bassovej skupiny Pendulum vydaný v Austrálii a Európe dňa 12. mája 2008 vydavateľstvom Warner Music UK a v Amerike dňa 13. mája 2008 vydavateľstvom Atlantic Records. Album predstavuje zmenu oproti albumu "Hold Your Colour" kvôli vplyvom rockovej a elektronickej hudby v skladbách. Album vyvrcholil na 2. mieste v hitparáde UK Albums Chart dňa 18. mája 2008. Z albumu boli vydané štyri single „Granite“, „Propane Nightmares“, „The Other Side“, „Showdown“.
Výraz „in silico“, z ktorého je odvodený názov albumu znamená „vytvárať na počítačí alebo pomocou počítačovej simulácie“, ale basgitarista Gareth McGrillen sa vyjadril, že podobne ako album Nirvany pod názvom "In Utero" (čo znamená „narodiť sa prirodzene“ alebo „maternica“) a preto nesie ďalšie významové črty vzťahujúce sa k významu „narodiť sa synteticky“. Na obale albumu jasne vidieť motív dieťaťa alebo plodu vo vnútri kruhového dizajnu, (ktorý pravdepodobne predstavuje syntetické vajíčko) a kresba okolo vajíčka je jasne podobná so spermiami čo odkazuje na zmes prírodných a syntetických zvukov.
Vydanie.
Mnoho fanúšikov kritizovalo album kvôli zmene žánru smerom ku rocku, ale skupine Pendulum sa podarilo získať si nových fanúšikov.
Linka v skladbe „Mutiny“ („In through the maze through your reflection, we enter from a terminal connection“) pochádza z piesne „The Terminal“ z ich predchádzajúceho albumu "Hold Your Colour".
Piesne „Granite“ a „Showdown“ sú použité v hre "Pure". Piesne „Granite“ a „The Tempest“ sú použité v hre ', pričom časti zo skladby „9,000 Miles“ sa nachádzajú v menu hry. Časť piesne „Showdown“ sa taktiež objavila vo filme ' a v epizóde amerického krimi seriálu "". Aj časť piesne „Mutiny“ sa objavila v reklame mobilného operátora Verzion Wireless.
Zoznam skladieb.
iTunes vydanie.
Štandardný album bol vydaný cez iTunes, spolu s 'Bonus Tracks Version'. Táto verzia je aj s digitálnou brožúrou, hudobným videom Propane Nightmares a Granite, a takisto s tromi remixami Propane Nightmares a skladbou („In Silico Showcase“), ktorá predstavuje ukážky všetkých desiatich piesní.
Homôľka

Homôľka môže byť:
Martina Svobodová

Martina Svobodová (* 25. október 1983, Bratislava) je 6-násobná majsterka sveta v agresívnom inline korčuľovaní a pomocná cvičiteľka golfu. 10 rokov sa profesionálne venovala agresívnemu inline korčulovaniu. S korčuľovaním začala v roku 1997 a v roku 2000 sa stala profesionálnou inline korčuliarkou. 9 rokov jazdila za svetový team "Rollerblade" a neskôr za "Deshi skates". V roku 2003 získala ocenenie "Osobnosť Petržalky". Počas svojej kariéry vyhrala rôzne prestížne súťaže, napríklad X Games, čo je medzinárodná športová súťaž v extrémnych športoch.
Okrem agresívnemu inline korčulovaniu sa venuje od roku 2003 aj golfu. Posledné 2 roky pomáha ako cvičiteľka golfu v golfovom klube Hainburg profesionálnemu trénerovi Andrew Malley z Veľkej Británie, ktorý patrí medzi špičku PGA trénerov v okolí Slovenska. Špecializuje sa najmä na rozvoj golfu u detí a mládeže, začinajúcich a stredne pokročilých golfistov a na rozvoj golfu na Slovensku ako takom.
Amharci

Amharci alebo Amhari (staršie "Amharovia"; po amharsky "amhara") sú najpočetnejší národ v Etiópii, kde tvoria jednu štvrtinu obyvateľov (okolo 26% v roku 2007), teda približne 19,8 milióna ľudí. Obývajú hlavne oblasti vysočiny v strede krajiny. Ďalších asi 400 000 žije vo svete, hlavne v USA, Sudáne a Somálsku. Ich jazyk, amharčina, je oficiálnym dorozumievacím prostriedkom na území celej Etiópie.
Náboženstvo.
Amharci sú prevažne kresťania, príslušníci Etiópskej ortodoxnej cirkvi (koptskej). Tvoria najväčšiu časť jej vyznávačov v Etiópii. Menšia časť vyznáva aj islam a malé komunity sa hlásia k protestantizmu a katolicizmu.
Marlboro Classics

Marlboro Classics je taliansky lifestylový a módny dom (módna značka). Firma a značka bola založená v druhej polovici 80.rokov minulého storočia ako značka pánskej módy a neskôr v 90. rokoch rozšírená o atraktívne línie obuvi, doplnkov a dámsku módu. Je produkovaná a ditribouvaná obchodnou skupinou Valentino Fashion Group.
Súčasnosť.
Momentálne má značka 2400 predajných miest v 42 krajinách, medzi nimi aj v Bratislave.
Aktuálne kolekcie zahŕňajú jednu z najširších kolekcií v tzv. casual a denim móde, ale v podstate ponúka kompletné vybavenie šatníka vrátane doplnkov, obuvi, opaskov, čiapok, rukavíc, tašiek rôznej veľkosti a spodnej bielizne. Je určená pre strednú a vyššiu vrstvu aktívnych a energických mladistvých ľudí a manažérov na voľný čas, ale aj na neformálne pracovné aktivity a príležitosti. 
Obchodné meno meno Marlboro bolo v rámci licencie obstarané od spoločnosti Philip Morris International, ktorá je majiteľom obchodnej značky. Táto licencia bola poskytnutá v rámci snahy spoločnosti o pozitívnejší obraz obchodného mena.
1. slovenská národná hokejová liga 1991/1992

1. slovenská národná hokejová liga 1991/1992 bola dvadsaťdeviatou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo AC Nitra, ktoré skončilo na konečnom 1. mieste v základnej časti, ale postup do najvyššej súťaže si v baráži nevybojovalo. Vypadlo družstvo Sparta ZVL Považská Bystrica. Nováčikom pre nasledujúcu sezónu sa stalo družstvo VTJ Senica.
Základňová stanica GSM

Základňová stanica GSM alebo vysielacia a prijímacia základňová stanica GSM alebo základňová rádiová stanica GSM (po anglicky "GSM base tranceiver station / base station/ radio base station", skr. BTS; slangovo "bétéeska") je komponent siete GSM (presnejšie subsystému základňových staníc), ktorý obsluhuje aspoň jednu bunku (t. j. geografickú oblasť) a je riadený základňovou riadiacou jednotkou (BSC). 
Umiestnenie základňovej stanice je základom pre bezproblémové fungovanie GSM siete operátora. BTS sa umiestňujú na vopred vytipované miesta (z hľadiska šírenia signálu). BTS mimo miest majú za úlohu pokryť čo najširšie územie, "mestské" stanice sú umiestňované hustejšie a ich úlohou je súčasne obslúžiť čo najviac zákazníkov.
BTS je obvykle umiestnená na stožiari, alebo inom vyvýšenom mieste a je osadená sadou smerových (sektorových) antén. Každá anténa vysiela do iného smeru (sektora), čím je umožnené obsluhovať väčší počet buniek (cell). Anténa obsluhuje zároveň niekoľko frekvencií, každá frekvencia môže obsahovať osem hlasových kanálov). Sektorizáciou sa odstraňuje rušenie spôsobené interferenciami viacerých susediacich kanálov. 
V husto osídlených oblastiach sa používajú vysielače s frekvenciou 1800 MHz. Tie majú iba zhruba polovičný dosah oproti štandardným vysielačom 900 MHz, ale zároveň majú až trikrát vyššiu kapacitu. 
Typy buniek
Új Szó

Új Szó (doslova "Nové slovo") je jediný denník v maďarskom jazyku vydávaný na Slovensku. Denník vychádza od decembra 1948. Do roku 1989 to bol orgán Ústredného výboru Komunistickej strany Slovenska. Vychádza šesťkrát do týždňa v rozsahu 24 - 32 strán. Je obohatený o rôzne tematické a špecializované prílohy. Silnou stránkou denníka je dlhoročná vernosť čitateľov, postavená na poznaní ich životných problémov a bohatých a aktuálnych informáciách z regiónov, kde žijú. Je titulom s mimoriadne vysokým pokrytím svojej cieľovej skupiny (573 000 obyvateľov Slovenska s materinským jazykom maďarským). 
Špeciálne prílohy.
Príloha má ambíciu prezentovať aktuálne trendy v oblasti zdravého životného štýlu, medicíny a krásy.
užitočné informácie, výsledky všetkých najdôležitejších zápasov v najdôležitejších európskych ligách a zároveň
je aj manuálom pre tipujúcich.